Tekjuafgangur í fjárhagsáætlun Dalabyggðar Fjárhagsáætlun Dalabyggðar var samþykkt eftir síðari umræðu í sveitarstjórn í gær . Í áætluninni er gert ráð fyrir 11,8 milljóna króna afgangi í samstæðureikningi . Veltufé frá rekstri samstæðunnar er áætlað 52 m.kr. og er veltufjárhlutfall 1,8 . Tekjur A-hluta eru áætlaðar 464,5 m.kr. og tekjur samstæðunnar 593,8 m.kr . Gjöld eru áætluð 552 m.kr. og fjarmagnsliðir 29,9 m.kr . Handbært fé í árslok er áætlað 87,8 m.kr . Það var áætlað 73,6 m.kr. í árslok 2009 . Í tilkynningu frá sveitarstjórn segir að stefnt sé að því að heildarskuldir og skuldbindingar verði áfram undir 60% af heildartekjum sveitarfélagsins á ársgrundvelli . Breyting á milli umræðna þýðir um 3 m.kr. betri afkomu en áætlað var við fyrri umræðu . Meðal framkvæma á næsta ári er gerð nýrrar endurvinnslustöðvar , gámasvæðis , skáldastofa í Leifsbúð , klæðning félagsheimilisins Árbliks , nýtt leiksvæði við Auðarskóla í Tjarnarlundi , gangstígur við Stekkjarhvamm , nýtt leiksvæði við Lauga og endurbætur á íþróttavelli í Búðardal . Auk þess verður ráðist í ýmis minni viðhaldsverkefni . Ríkið skuldar vegna Silfurtúns Sveitarsjóður hefur undanfarin ár greitt umtalsverðar fjárhæðir með rekstri dvalar - og hjúkrunarheimilisins Silfurtúns . “ Er svo komið að skuld Silfurtúns við A-sjóð er á föstu verðlagi um 100 m.kr . Sveitarstjórn hefur ítrekað farið fram á það við yfirvöld heilbrigðis - og öldrunarmála að tekið verði á þessum málum . Kostnaður við hjúkrunarheimili er verkefni ríkisins en ekki sveitarfélaganna . Sveitarstjórn Dalabyggðar hefur ítrekað bent á þá staðreynd að ef þeir einstaklingar , sem njóta þjónustu í Silfurtúni , þyrftu t.d. við lokun Silfurtúns að leggjast á sjúkrahús , yrði kostnaður ríkisins fjórfaldur miðað við þá upphæð sem ríkið greiðir Dalabyggð . Þetta er algjörlega óásættanlegt og verður að leiðrétta , ” segir í tilkynningu frá sveitarstjórn Dalabyggðar .